เป็นแผลที่จมูกจากการบีบสิวค่ะพอจะหายหนูก็ไปแกะอีกทำแบบนี้มาจะ5-6เดือนแล้วค่ะ(แผลมีขนาดใหญ่ขึ้น) รู้สึกกังวลมีปัญหากับการใช้ชีวิตมากค่ะ มีคำแนะนำหรือวิธีรักษาแผลยังไงให้หายไม่ให้เป็นรอยแผลเป็นบ้างค่ะ
สวัสดีค่ะ สิว เป็นการอักเสบของผิวหนังที่เกิดมาจากการอุดตันของน้ำมันและเซลล์ผิวหนังที่ตายแล้วบริเวณรูขุมขน ทำให้เกิดเป็นการอักเสบเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังซึ่งหลังจากมีการอักเสบ โดยเฉพาะสิวกลุ่มที่มีหัวหนอง อาจทำให้เกิดรอยแผลเป็น เป็นหลุมลงไปได้ ซึ่งหากเป็นหลุมตื้นๆ อาจจะรักษาได้ด้วยการใช้กรดวิตามินเอทาบางๆภายใต้การดูแลของแพทย์ หรือถ้าเป็นหลุมลึก อาจจะต้องทำการเลาะพังผืดร่วมกับทำเลเซอร์เพื่อปรับผิวหน้า ควรปรึกษาแพทย์เฉพาะทางต่อไป หากมีความไม่ส่บายใจกับหลุมสิวที่มีเบื้องต้นรักษาความสะอาดบริเวณผิวหนังที่เป็นสิวโดยการใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกัน และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้อีก